Publication: Magyar Közlöny
Issue: MK-2011-130 (Year: 2011, Number: 130)
Era: contemporary
Section: „4. melléklet a 26/2007. (III. 1.) GKM–HM–KvVM együttes rendelethez
Paragraph Index: 218

3. A végleges javaslat kötelezõ tartalmi elemei 3.1. a légtérmódosítással összefüggõ minden olyan változás, amelyre vonatkozóan a teljes biztonsági felmérést elvégezték, 3.2. a teljes biztonsági felmérés és annak dokumentációja, amelynek egyértelmûen alá kell támasztania, hogy a tervezett változtatás integrációja a meglévõ légtérstruktúrába nem okozza a rendszer repülésbiztonsági szintjének csökkenését, és tartalmazza a tervezett változtatásokkal érintett más légtérfelhasználókkal, légiforgalmi szolgálatokkal, egyéb érintett szervezetekkel, valamint a felmerülõ kockázatok csökkentésének lehetõségérõl történt egyeztetés eredményének ismertetése (levelezés, egyeztetésrõl készült emlékeztetõ, stb.), 3.3. ha a légtérmódosításra, illetve az azon belüli repülési eljárásokra több megoldási lehetõség is felmerült, indokolni kell, hogy miért célszerûbb azt megvalósítani, amelyet a javaslat tartalmaz, 3.4. az elõzetes becslések újraszámolt adatai a végleges javaslatnak megfelelõen, és a 2. pontban foglalt további dokumentumoknak a végleges javaslatnak megfelelõen frissített változata (térkép, légtérjellemzõk, stb.), 3.5. a biztonsági felmérés elkészítését vezetõ személy alkalmasságának igazolása, 3.6. a kérelmezõ vagy a 3.5. pontban említett személy nyilatkozata arra vonatkozóan, hogy a biztonsági felmérés megfelel a vonatkozó szabályozásnak [EUROCONTROL Safety Regulatory Requirement (ESARR) elõírásai, különös tekintettel az ESARR 2, ESARR 4 és a hozzájuk kapcsolódó útmutató anyagokra, ICAO ANNEX 11 és Doc 9426, valamint e rendelet elõírásai], 3.7. repülõtér létesítése vagy fejlesztése esetén a repülõtér létesítésének, fejlesztésének és megszüntetésének, valamint a leszállóhely létesítésének és megszüntetésének szabályairól szóló kormányrendelet szerinti létesítési vagy fejlesztési engedély.

Source: https://magyarkozlony.hu/hivatalos-lapok/324c3e2a351ada6e5abc3b51c56b8a17b3d78da8/dokumentumok/0696d2ec63aa0a48237476832b91ca48b27859c7/letoltes